Karang sebuah tulisan dalam bahasa Betawi yang bernada argumentatif dan panjangnya 1 paragraf.

Banyak banget orang yang kagak engeh buat ngejaga lingkungannya. Dari orang yang masih kecit yang emang belom idep, ampe orang gede yang kagak pedulian. Bocah kecit, ngeliat orang gede pada buang sampah seenaknya, jadi pada ikutan juga. Soalnya, bocah kecit emang bakalan niruin apa yang dikerjain ama orang gede. Biar kata orang gede koar-koar ampe beberekan bilang jaga kebersihan, kalo liat orang gede begitu mah kagak ngaruh. Jia pasti ngikutin apa yang jia liat. Sedihnya lagi, ada orang gede yang ngeroko depan bocah. Orang gede kepengen bocah pada jadi anak yang baek, cuman jia pada ngeroko di depan bocah. Sama aja itu ngajarin bocah buat ngeroko. Belom lagi, asep roko yang bakal diirup itu bocah. Yang bikin parah lagi, ada orang yang abis ngeroko jia buang sampah puntungan bekas rokonya seenak udelnya aja. Ini udah bikin gedek banget. Ngerusak lingkungannya kagak setengah-setengah.